open-index/open-wikipedia-markdown huggingface dataset:
Պուերտո Վիլյամս

**Պուերտո Վիլյամս** (), փոքրիկ քաղաք և նավահանգիստ Չիլիի Նավարինո կղզում (Հրո Երկիր կղզեխումբ), Բիգլյա ծոցի ափին։ Մրցում է Ուշուայայի հետ ամենահարավային քաղաքի կոչման համար։

## Պատմություն
Իսպանայի կողմից գաղութացումից առաջ տարածքը զբաղեցրել են Յանգանների ցեղերը, որոնք հայտնի էին եվրոպացի ճանապարհորդներին XVI դարից։ Մինչև XIX դարը Հրո Երկիրը հետաքրքրություն չէր առաջացնում եվրոպացիների մոտ գաղութացման տեսանկյունից՝ իր խիստ կլիմայի պատճառով։ Իրադրությունը փոխվում է 1890 թվականին, երբ կղզու տարածքում ոսկի է հայտնաբերվում։ Երկու տարի անց կղզու արևելյան ափին հիմնադրվում է Պուերտո Տորո բնակավայրը։ Պուերտո Վիլյամսը հիմնադրվել է 1953 թվականին որպես ռազմածովային բազա, քանի որ Պուերտո Տորոյում չկար հարմար վայր դրա կառուցման համար։ Այն հիմնադրվել է 1953 թվականի նոյեմբերի 21-ին և անվանվել է Պուերտո Լուիսա։ 1956 թվականի օգոստոսի 22-ին անվանափոխվում է Պուերտո Վիլյամս՝ ի պատիվ Չիլիի ռազմածովային ուժերի բրիտանաչիլիացի հրամանատարի և Տալկաուանոյի նահանգապետ Ջոն Վիլյամսի։ Աստիճանաբար քաղաքում զարգանում է ձկնորսությունը, տուրիզմը և նավահանգիստ ժամանած նավերի սպասարկումը։ Տեղական տնտեսության զարգացումը հանգեցրել է բնակչության զգալի աճի։ 2002 թվականի մարդահամարի համաձայն քաղաքում բնավում էր 2874 մարդ։

## Տնտեսություն
Պուերտո Վիլյամսը մեկնարկային կետ է հանդիասնում դեպի Անտարկտիկա և Հրո Երկիր բազմաթիվ գիտական էքսպեդիցիաների և հետազոտութրունների համար։ Պուերտո Վիլյամսի տնտեսության գլխավոր ճյուղը տուրիզմն է։ Քաղաքի տնտեսության մեջ զգալի դեր ունեն ձկնորսությունը և ռազմածովային բազայի սպասարկումը։
650px|thumb|center|Պուերտո Վիլյամսից հարավ գտնվող լեռներից բացվող տեսարանը դեպի Բիգլյայի ծոց

## Պատկերասրահ

Puerto Williams (Vue du Beagle).jpg|Պուերտո Վիլյամս
Puerto Williams Street 1.jpg|Քաղաքի փողոցներ
Puerto Williams (église).jpg|Եկեղեցի
Puertowilliams3.jpg|Նավահանգիստ


## Ծանոթագրություններ

## Արտաքին հղումներ
* Հարավային Չիլիի քարտեզը

Կատեգորիա:1953 թվականին հիմնադրված բնակավայրեր
Կատեգորիա:Ատլանտյան օվկիանոսի նավահանգիստներ
Կատեգորիա:Չիլիի բնակավայրեր
Երկրորդ աշխարհամարտում զոհվածների հուշարձան (Ջանֆիդա)

**«Երկրորդ աշխարհամարտում զոհված զինվորներին նվիրված հուշարձան»**, **Զոհված զինվորների հիշատակին**, հուշարձան Արմավիրի մարզի Ջանֆիդա գյուղում։ Տեղադրվել է 1968 թվականին՝ ի հիշատակ Հայրենական մեծ պատերազմում զոհված ջանֆիդացիների։ Հուշարձանն ընդգրկված է Ջանֆիդայի պատմության և մշակույթի անշարժ հուշարձանների ցանկում։ Բրոնզե արձանի հետևում տեղադրված է հուշապատ, որի վրա փորագրված են Հավերժության հայկական նշանը, Եղիշեի խոսքերը, պատերազմում անմահացած հերոսների անունները։

մինի|Արա Սարգսյանը «Զոհված զինվորի հիշատակին» քանդակի վրա աշխատելիս, 1960 թ.

## Հեղինակներ
* Քանդակագործ` Արա Սարգսյան
* Ճարտարապետ` Արմեն Ա. Սարգսյան

## Տվյալներ
* Արձանի նյութը՝ բրոնզ-բազալտ, 
* Չափերը՝ 360x260x150

## Տես նաև
* Ջանֆիդայի պատմության և մշակույթի անշարժ հուշարձանների ցանկ (Արմավիրի մարզ)

## Գրականություն
* Նվիրվում է Արա Սարգսյանի ծննդյան 115-ամյակին (1902-1969) (2017)։ Արա Սարգսյան։ Երևան։ «ՎարդՀրատ» ՍՊԸ։ ISBN 978-9939-833-24-8:
* Հարությունյան Վ., Հայկական ճարտարապետության պատմություն,Երևան, 1992 թ.
* Միքայելյան Վ. Ա., Արմավիրի մարզ. պատմամշակութային ակնարկ, Երևան, 2010 թ.

## Ծանոթագրություններ

## Արտաքին հղումներ
* Վերաբացվեց Ջանֆիդա համայնքի հուշարձանը` նվիրված Հայրենական մեծ պատերազմում զոհվածների հիշատակին

Կատեգորիա:1968 հիմնադրումներ Հայաստանում
Կատեգորիա:Արա Սարգսյանի քանդակներ
Կատեգորիա:Արմավիրի մարզի հուշարձաններ
Կատեգորիա:Խորհրդային զինվորական հուշահամալիրներ և գերեզմանատներ Հայաստանում
Անգեղասար

**Անգեղասար**, լեռնագագաթ Զավախքի լեռնաշղթայում, Հայաստանի Լոռու և Շիրակի մարզերի սահմանագլխին, Լեռնասարի մոտ։ Բարձրություն 3003 մ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Լոռու մարզի լեռներ
Կատեգորիա:Շիրակի մարզի լեռներ
Էրեբունի ՄԱ

**«Էրեբունի» Մարզական ակումբ**, հայկական ֆուտբոլային ակումբ Երևանում։

## Պատմություն
Ակումբը հիմնադրվել է 2007 թվականին Հայաստանի մայրաքաղաք Երևանում։ 2007 թվականին բացվել է թիմի ակադեմիան։ Ակադեմիայի մարզիչը եղել է Տիգրան Այվազյանը։

2016/17 մրցաշրջանից «Էրեբունի»-ն վերսկսել է հանդես գալ Հայաստանի առաջնությունում։

## Անձնակազմ
* Նախագահ - Տիգրան Այվազան
* Գործադիր տնօրեն - Գագիկ Գալստյան
* Մարզիչ - Սեվադա Արզումանյան

## Ծանոթագրություններ

## Արտաքին հղումներ
* RSSSF Armenia (and subpages per year)

Կատեգորիա:2007 հիմնադրումներ Հայաստանում
Կատեգորիա:Երևանի ֆուտբոլային ակումբներ
Կատեգորիա:Հայկական ֆուտբոլային ակումբներ
Ռոզա Հոուփ

**Ռոզա Սոմերվիլ Հոուփ** (, ), անգլիացի նկարչուհի, ով 1935 թվականին այցելել է Հարավային Աֆրիկա և հանգրվանել այնտեղ։ Մայրը եղել է Քեմբերվել արվեստի դպրոցի ուսուցիչ, հայրը՝ գործակալ։

## Կենսագրություն
Ռոզա Հոուփը ծնվել է 1902 թվականին Մանչեստր քաղաքում։ Նախ սովորել է Ռոմիլեյի դպրոցում, ապա երկվորյակ քրոջ Մուրիելի հետ՝ Մանչեստրի աղջիկների ավագ դպրոցում։ 1918 թվականին 20 £ կրթաթոշակով դասընթացներ է անցել Ֆելիքս Սլեյդի գեղեցիկ արվեստների դպրոցում։ 1926 թվականին  «Հովիվների երկրպագությունը» փրագրության համար արժանացել է Հռոմի մրցանակի։ Աշխատանքը հետագայում ցուցադրվել է Լոնդոնի թագավորական ակադեմիայում։ Ռոզա Հոուփը սովորել է Հենրի Տոնսկի (1862-1937), Ֆիլիպ Ուիլսոն Սթերի (1860-1942) և Ջոն Ուիթլիի (1892-1955) մոտ։ Այդ ժամանակաշրջանում ապրել է Downshire Hill 40 հասցեում, նույն տանը, որտեղ 1852 թվականին ապրել է գրող Մարկ Ռութերֆորդը։ Երբ 1935 թվականին Ռոզա Հոուփն այցելել է Հարավային Աֆրիկա, որտեղ Սլեյդի դպրոցից նրա նախկին ուսուցիչ պրոֆեսոր Ջոն Ուիթլին նրան առաջարկել է դասավանդել Քեյփթաունի համալսարանի Մայքլիս գեղարվեստի դպրոցում։ Հոուփը հիմնել է դպրոցի տպագրության և փորագրության բաժինը։ 1938 թվականին ընդունվել է որպես Նատալի համալսարանի գեղարվեստի բաժնի ավագ դասախոս, որտեղ աշխատել է մինչև 1957 թվականը։ Այստեղից նա հաճախակի նկարչական ճամփորդությունների է մեկնել Դրակենսբերգ և Տրանսկեի, նրան երբեմն ուղեկցել է նկարիչ-ընկեր Ֆիլիս Մակքարթին։ Ռոզա Հոուփի ստեղծագործությունները որպես նվիրատվություն հանձնվել են Նատալի համալսարանի նկարչական արվեստի կենտրոնին։ 1939 թվականին Ռոզա Հոուփը նախագծել է հարավաֆրիկյան Այրինի գյուղի փոստատան Մեծ թրեքի հարյուրամյակի հախճասալե պատկերը։

1923 թվականի հունվարին ընտրվել է Նկարիչ-փորագրողների թագավորական ընկերության անդամ։ Եղել է գրաֆիկական արվեստի միության, Նկարիչների համպսթեդ միության և Տպագրության հավաքողների ակումբի անդամ։ Ռոզա Հոուփի ստեղծագործությունները ցուցադրվել են «New English Art Club»-ում, Ռեդֆերն պատկերասրահում, Old Bond Street-ում և Messrs-ում։  Մինչև 1942 թվական ցուցադրվել է Հարավաֆրիկյան նկարիչների հասարակության հետ։

## Պատկերասրահ

Rosa Hope05.jpg|*Հախճասալե որմնանկար Այրինի գյուղի փոստատանը*
Rosa Hope03a.jpg|*Նվենիներ, Պիտերմարիցբուրգ, 1944*
Rosa Hope02.jpg|*Անասնագոմ, Պիտերմարիցբուրգ, 1940-ական թթ.*
Phyllis McCarthy04.jpg|*Պտղատու այգիներ, Պիտերմարիցբուրգ, 1945*


## Ծանոթագրություններ

## Արտաքին հղումներ
*Manchester High School For Girls
*Michaelis School of Fine Art

## Աղբյուրներ
* Kokstad Advertiser - 11 May 1972.

Կատեգորիա:Անգլիացի նկարչուհիներ
Կատեգորիա:Հարավաֆրիկացի նկարչուհիներ
Հրաշքին սպասելով (ֆիլմ, 2007)

**«Հրաշքին սպասելով»՝** ռուս ռեժիսոր Եվգենի Բեդարևի կատակերգական մելոդրամա։

## Սցենար
Պատմություն է երիտասարդ աղջկա մասին, ով հավատում էր հրաշքների։ Տղաները նրա վրա ոչ մի ուշադրություն չէին դարձնում, աշխատանքի ժամանակ գողանում էին նրա մտքերը և օգտագործում դրանք, ընկերները նրան համարում էին տարօրինակ, բայց երիտասարդ աղջիկը չի հուսահատվում և սպասում է իր սպիտակ ձիով ասպետին։ Եվ մի օր նա հայտնվեց։ Գեղեցիկ երիտասարդի իշխանության տակ են գտնվում կախարդանքը, ինչպես նաև աղջկա զգացմունքները։

## Դերերում

## Սունդթրեք
# «Ֆիլմը սիրո մասին չէ»-Վիկտորյա Դայնեկո
# «Բարի Լույս»
# «213 Ճանապարհներ» - «312 քաղաք»
# «Նեցունամի-«Չեխով»-Լերա Մասկվա
# «Պիանոբար»
# «Բաբելոն» - «Գրիմ եղբայրներ»
# «Ժամանակն անցավ»
# «Քիչ է» - Յուլիա Սավիչևա
# «Սերցեպելո» (Rock’da’house Remix) (Feat. Triplex) - Լոմոնոսով
# «Սուրբ ծնունդը որպես նվեր» 
# Թռի՛ր - «Գրիմ եղբայրներ»
# «Վենետիկ»
# «Փոքրիկ աղջնակ» - «Sp@m», Vengerov & Fedoroff
# «Ֆլեյտա»
# «Աղմկոտ քաղաք» - «Tokio»
# «Alien» - Սվետլանա Կորոլևա
# «Սպիտակ կաշի - Յուլիա Բուժիլովա
# «Փակիր աչկերտդ (Moscow Media Orchestra Version) - «Կորնի»
# «Հրաշքին սպասելով» - «Բարօյական կոդեքս»
# «Աղջիկը, ով ցանկանում էր երջանկություն - «Քաղաք 321» 
# «Բարև, այդ եմ եմ- Յուլիա Սեվիչևա
# «Ֆիլմը սիրո մասին չէ» (E-Lectro Beat Remix) (Feat. Triplex) (Bonus Track) - Վիկտորյա Դայնեկո
# «Փակիր աչքերդ» - (Original Version) (Bonus Track) — «Կորնի»
# «Սիրտս երգում էր» «(Triplex Dance Version)(feat triplex) (bonus track) - Լոմոնոսով 
# «Ֆլեյտա» (Ringtone)(bonus track)

## Հղումներ
* 

Կատեգորիա:2000-ականների ռուսերեն ֆիլմեր
Կատեգորիա:Ռուսական ֆիլմեր
Էլենի օրագիրը

**«Էլենի օրագիրը»**, հայկական պատանեկան, դրամատիկ հեռուստասերիալ։ Հեռարձակվել է Շանթ Պրեմիում հեռուստաալիքով։ Պրեմիերան տեղի է ունեցել 2017 թվականի սեպտեմբերի 18-ին և ավարտվել է 2019 թվականի օգոստոսի 1-ին։
Սերիաների հիմնական մասը նկարահանվել է Երևանում։

Սերիալը ցուցադրվել է նաև Շանթ հեռուստաընկերության եթերում։

## Սյուժե
### 1-ին եթերաշրջան

Հեռուստասերիալի սյուժեն զարգանում է չորս երիտասարդների՝ Էլենի, Մաքսի, Լևոնի և Սառայի շուրջ։ Նրանք սովորում են միևնույն դպրոցում, սակայն Էլենը և Լևոնը նորեկներ են։ Նոր միջավայրում նրանց սպասվում են բազմաթիվ փորձություններ։ Լևոնը և Մաքսը թշնամանում են հենց առաջին հանդիպումից՝ առանց իմանալու, որ ճակատագիրն իրենց համար պահած անակնկալներ ունի։

Սառան և Մաքսը վաղուց են սիրում իրար, բայց արդյո՞ք այդ սերն այն է, ինչին երիտասարդները երկար ժամանակ հավատացել են, թե՞ նրանց կյանքում Էլենի հայտնվելը ամեն ինչ կփոխի։

Չորս հերոսների կյանքի և սիրո պատմության հետ զուգահեռ զարգանում են նաև այլ աշակերտների՝ Լիզայի, Մարիամի, Ռոբի և մյուսների սյուժետային գծերը՝ իրենց ընտանեկան և անձնական խնդիրներով։ Գաղտնիքներ, որոնք հնարավոր չի լինի այլևս թաքցնել, սեր, որը կփոխի սերիալի բոլոր հերոսների ճակատագրերը։

**2-րդ եթերաշրջան**

Հերոսների ուսանողական կյանքն է։ Հերոսներն ավելի հասուն և կայացած են դարձել։ Կյանքի նոր փուլում, նոր կարգավիճակում յուրաքանչյուրն ունի իր անհատական դրաման։

## Դերերում

## Ծանոթագրություններ

## Արտաքին հղումներ
Պաշտոնական կայքէջ

Կատեգորիա:Հայկական հեռուստասերիալներ
Կատեգորիա:Հեռուստատեսությունը Հայաստանում
Սիրո թունել (բնության հուշարձան)

thumb|x300px|Սիրո թունել

**Սիրո թունել** (), տեղային նշանակության բնության հուշարձան։ Գտնվում է Ուկրաինայում՝ Կլևան ավանի հարևանությամբ, Ռովնոյի շրջանի Ռովնոյի մարզում, Կլևանից Օրժև տանող երկաթուղու մի հատվածում։

Այն իրենից ներկայացնում է բուսաբանական ֆենոմեն՝ մոտ 4կմ երկարությամբ կանաչ թունել, անտառային զանգվածում, ստեղծված ծառերի մացառուտներով և թփերով, որոնք հյուսվել են իրար մեջ առաջացնելով ճիշտ կամարաձև խիտ թունել։ Արդյունաբերական գնացքը այս ճանապարհով անցնում է օրը երեք անգամ։

Թունելը ուխտագնացության վայր է սիրահար զույգերի և զբոսաշրջիկների համար։ Գոյություն ունի զբոսաշրջային առասպել, ըստ որի, եթե սիրահարված զույգերը անցնեն թունելով և երազանք պահեն, ապա այդ երազանքը կկատարվի։ Որոշ նորապսակներ այստղ ծաղիկներ են տնկում, որպես իրենց զգացմունքների խորհրդանիշ։

2013 թվականի նոյեմբերի սկզբին զանգվածային լրատվության միջոցներում հաղորդագրություն հայտնվեց թունելում շախմատային հաջորդականությամբ  700 մետր երկայնքով, ծառերի պրոֆիլակտիկ հատումումների մասին, Դատախազությունը և Գոսէկոտեսչությունը գնահատել են հասցված վնասի չափը։ Կարծիք կար, որ հատումների արդյունքում «Սիրո թունելը» ոչնչացվել է։ Սակայն ըատ 2014 թվականի մայիսի տվյալների սրանք միայն ասեկոսեներ էին և իրականում թունելը դեռևս իր տեղում է։

Ճապոնացի ռեժիսոր Ակիյոշի Իմազակին 2014 թվականին նկարել է «Կլևան՝ Սիրո թունել» ռոմանտիկ դրաման։ Ֆլմի առաջին ցուցադրությունը եղել է 2014 թվականի նոյմբերի 23-ին Խանկայսկի միջազգային կինոփառատոնին, սակայն ֆիլմի պրեմիերան պլանավորված էր 2015 թվականին։ Ֆիլմի սյուժեն անմիջականորեն կապված էր ուկրաինական բնության հրաշքի հետ։

## Պատկերասրահ


File:Tunnel of love 04.jpg
File:Tunnel of love 01.jpg
File:Green Mile Tunnel with train.jpg
File:Tunnel of love 05.jpg
File:Love tunnel-1.jpg
File:Туннель Любви.JPG


## Ծանոթագրություններ

## Արտաքին հղումներ
* Тунель кохання
* Прекрасне диво природи «Тунель кохання». Клевань, Україна.
* Видео Тоннель Любви 4k (Ultra HD)

Կատեգորիա:Ուկրաինա
Նաչո Գոնսալես

**Խոսե Իգնասիո ''Նաչո'' Գոնսալես Սաենս** (, ), իսպանացի նախկին ֆուտբոլիստ, ֆուտբոլային մարզիչ։ 2017 թվականի հունիսից գլխավորում է «Ռեալ Սարագոսան»։

## Կարիերա
Գոնսալեսը, որպես ֆուտբոլիստ հանդես գալով միայն սիրողական մակարդակում, խաղացողի կարիերան ավարտել է 20 տարեկանում։ Իր մարզչական գործունեությունը նա սկսել է իր հայրենի քաղաքի «Ալավես» ակումբում՝ 1994 թվականից աշխատելով երիտասարդական թիմի հետ։ 1997 թվականին Նաչո Գոնսալեսը գլխավորել է «Ալավեսի» երկրորդ թիմը։

2004 թվականին Գոնսալեսը նշանակվել է «Ռեուս Դեպորտիու» ակումբի գլխավոր մարզիչ, որը նրա գլխավորությամբ անցել է Սեգունդա Բ 2004/05 մրցաշրջանի արդյունքներով։ 2005/06 մրցաշրջանում «Ռեուս Դեպորտիուն» իր խմբում զբաղեցրել է 17-րդ տեղը և կրկին անցել Տերսերա՝ մինչև վերջին փուլը պայքարելով լիգայում իր տեղը պահպանելու համար։

2007 թվականի հունիսին Գոնսալեսը գլխավորել է կատալոնական մեկ այլ ակումբ՝ «Սանտ Անդրեուն», որը նույնպես այդ ժամանակ հանդես էր գալիս Տերսերայում։ Նրա գլխավորությամբ թիմը առաջին իսկ փորձից անցել է Սեգունդա Բ։ Իր նշանակումից չորս տարի անց Նաչո Գոնսալեսը հեռացվել է պաշտոնից ակումբի ֆինանսական խնդիրների պատճառով։

2012 թվականի հունիսի 14-ին Նաչո Գոնսալեսը նշանակվել է «Ալավեսի» գլխավոր մարզիչ, որը 2012/13 մրցաշրջանի արդյունքում հաղթել է Սեգունդա Բ-ի իր խմբում և փլեյ-օֆֆում պարտության մատնել «Ռեալ Հաենին»՝ անցնելով Սեգունդա։ 2013 թվականի հունիսի 7-ին Նաչո Գոնսալեսը երկարաձգել է ակումբի հետ պայմանագրի ժամկետը։

2013 թվականի դեկտեմբերի 3-ին Գոնսալեսը հեռացվել է պաշտոնից Սեգունդայում անհաջող մեկնարկի համար։ Հաջորդ տարվա հունիսի 1-ին նա վերադարձել է «Ռեուս Դեպորտիվո», որն այդ ժամանակ հանդես էր գալիս Սեգունդա Բ-ում։

2015 թվականի հունիսի 8-ին Գոնսալեսն ակումբի հետ կնքել է քառամյա նոր պայմանագիր։ 2015/16 մրցաշրջանում «Ռեուս Դեպորտիուն» հասել է Իսպանիայի գավաթի խաղարկության 1/16 եզրափակիչ, որտեղ զիջել է Մադրիդի «Ատլետիկոյին», ինչպես նաև հաղթել է իր խմբում Սեգունդա Բ-ում և խաղացել փլեյ-օֆֆում։ Այնտեղ երկու խաղերի արդյունքում 4:0 հաշվով պարտության մատնելով Սանտանդերի «Ռասինգ» ակումբին՝ «Ռեուս Դեպորտիուն» իր պատմության մեջ առաջին անգամ անցել է Սեգունդա։

2017 թվականի հունիսի 11-ին Նաչո Գոնսալեսը երկամյա պայմանագիր է կնքել Սեգունդայի մեկ այլ ակումբի՝ «Ռեալ Սարագոսայի» հետ։

## Մարզչական կարիերայի վիճակագրություն

## Ծանոթագրություններ

## Արտաքին հղումներ
*Մարզչի էջ bdfutbol.com կայքում

Կատեգորիա:Իսպանացի ֆուտբոլային մարզիչներ
Կատեգորիա:Իսպանացի տղամարդ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ռեալ Սարագոսայի ֆուտբոլային մարզիչներ
Կատեգորիա:Ֆուտբոլային մարզիչներ
Կատեգորիա:Բասկ ֆուտբոլիստներ
Կեպա Բլանկո

**Կեպա Բլանկո Գոնսալես** (կամ **Կեպա**, , ), իսպանացի ֆուտբոլիստ, հարձակվող։ Հանդես է եկել «Սևիլյայում» և իսպանական մի շարք այլ ակումբներում։ Երկու անգամ նվաճել է ՈՒԵՖԱ գավաթը։

## Ակումբային կարիերա
Կեպան ծնվել է Մարբելյայում (Մալագա պրովինցիա)։ Լինելով «Սևիլյա» ակումբի սան՝ նա հիմնական թիմի կազմում մասնակցել է Պրիմերայի երկու խաղի 2004/05 մրցաշրջանում և իրեն դրսևորել որպես արժանի խաղացող հաջորդ երկու մրցաշրջանների համար, սակայն հիմնականում դուրս է եկել փոխարինման։

2006/07 մրցաշրջանում՝ նույնիսկ այն բանից հետո, երբ նա երեք գոլ է խփել «Լևանտե» ակումբի դարպասը լիգայի բացման խաղում և ևս երեքը ՈՒԵՖԱ գավաթի խաղարկության հաղթական արշավում, նա արժանացել է մարզչի անբարյացակամ վերաբերմունքին և 2007 թվականի հունվարի 22-ին համաձայնել վարձավճարային հիմունքներով տեղափոխվել անգլիական «Վեստ Հեմ Յունայթեդ» մինչև մրցաշրջանի ավարտը՝ հետագա գնման հնարավորությամբ։ Ութ օր անց նա գոլի հեղինակ է դարձել «Լիվերպուլի» դեմ խաղի 77-րդ րոպեին՝ խաղադաշտ դուրս գալուց 70 վայրկյան անց։

2007 թվականի հուլիսին Կեպան քառամյա պայմանագիր է կնքել «Խետաֆե» ակումբի հետ, ընդ որում՝ «Սևիլյան» պահպանել է հաջորդ մրցաշրջանում խաղացողին գնելու առավելությունը։ Նոր ակումբի կազմում անցկացրած իր առաջին մրցաշրջանում Կեպան պարբերաբար խաղադաշտ է դուրս եկել ՈՒԵՖԱ գավաթի խաղարկության հանդիպումներում, ինչպես նաև գոլ է խփել հոկտեմբերի 21-ին «Մուրսիա» ակումբի հետ հաղթական խաղում, որն ավարտվել է 2։0 հաշվով, սակայն նույն խաղում հեռացվել է դաշտից կոպիտ խաղ ցուցաբերելու համար։ Դրանից հետո նա հազվադեպ է դուրս եկել խաղադաշտ նույնիսկ Իսպանիայի գավաթի խաղարկության հանդիպումներում։

2010 թվականի օգոստոսի 5-ին Կեպան տեղափոխվել է «Ռեկրեատիվո», իսկ Ադրիան Կալունգան՝ այդ ակումբից տեղափոխվել է «Խետաֆե»։ Ակումբում անցկացրած առաջին մրցաշրջանում Կեպան մասնակցել է թիմի 42 հանդիպումներից 19-ին, իսկ պայմանագրի ժամկետի ավարտից հետո հեռացել է ակումբից 2012 թվականի ապրիլին՝ վերջին մրցաշրջանում չմասնակցելով ոչ մի խաղի։

Կեպան տեղափոխվել է երրորդ դիվիզիոնի «Գվադալախարա» ակումբ, որտեղ անցկացրել է մեկ մրցաշրջան՝ հազվադեպ դուրս գալով խաղադաշտ, իսկ նրա ակումբը դուրս է մնացել։ Եվս մեկ մրցաշրջան առանց ակումբի անցկացնելուց հետո՝ 2014 թվականին, 30-ամյա Կեպան որոշել է ավարտել կարիերան։

## Մարզչական կարիերա
2014 թվականին Կեպան նշանակվել է «Սան Պեդրո» սիրողական ակումբի գլխավոր մարզչի օգնական։

## Ձեռքբերումներ
;  **Սևիլյա**
* ՈՒԵՖԱ գավաթ – 2005-2006, 2006-2007
* ՈՒԵՖԱ սուպերգավաթ – 2006
* Իսպանիայի գավաթակիր – 2006-2007

;  **Իսպանիա (մինչև 23)**
* Միջերկրածովյան խաղեր – 2005

## Ծանոթագրություններ

## Արտաքին հղումներ
* 
* 
* 

Կատեգորիա:Անգլիայի լեգեոներ ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ
Աբդուլա Շահիգի տուն-թանգարան

**Աբդուլա Շահիգի տուն-թանգարան** (), տուն-թանգարան, որտեղ ապրել է ադրբեջանցի գրող Աբդուլա Շահիգը 1916-1959 թվականներին։ Թանգարանը գտնվում է Բաքվի Աբդուլա Շահիգ 21 փողոցում։ Թանգարանը գործում է Ադրբեջանական Հանրապետության Մշակույթի նախարարության ներքո։

## Պատմություն
1900 թվականին Աբդուլա Շահիգը Թբիլիսիից տեղափոխվել է Բաքու և ապրել է Իչարի Շահարի մի փոքրիկ բնակարանում։ Դրանից հետո նա մի քանի անգամ փոխեց իր տեղը և ապրել է տարբեր բնակարաններում։ 1916 թվականին տեղափոխվել է 5 սենյականոց բնակարան փողոցի Ա. Շահիգը ,որը  կոչվում է «Աբդուլա Շահիգի տուն-թանգարան», որտեղ ապրել է մինչև իր կյանքի վերջը։ Այս բնակարանի հյուրերն էին Ահմեդ Ջավադը, Հուսեյն Ջավիդը, Ջաֆար Ջաբարլին, Միքայիլ Մուշֆիկը, Սամեդ Վուրղունը և ադրբեջանական մտավորականության այլ ներկայացուցիչներ։ Թանգարանը սկսեց գործել 1991 թվականի դեկտեմբերին։

## Գործունեություն
Թանգարանի հիմնադրամն ունի 8000 ցուցահանդես, նրանցից 700-ը ցուցադրվում են։ Թանգարանը մի շարք վայրերում հանդիպումներ, հիշատակի օրեր, մրցույթներ և այլ միջոցառումներ է իրականացնում։

Ամեն տարի տեղի է ունենում գրողի հիշատակի օրերը թանգարանում։

## Ցուցահանդես
Ցուցահանդեսը բաղկացած է չորս սենյակից։ Թանգարանում ցուցադրվում են ցուցահանդեսներ, որոնք արտացոլում են մանկությունը, երիտասարդությունը և կրթական տարիները, ինչպես նաև գրողի գրական գործունեությունը։ Չորրորդ սենյակը ծառայել է որպես Աբդուլա Շահիգի գրասենյակ, այնպես որ այստեղ հավաքվում են շատ անձնական իրեր։

## Տես նաև
* Աբդուլա Շահիգ
* Ջալիլ Մամեդկուլիզադեի տուն-թանգարան
* Մամեդ Սաիդ Օրդուբադիի տուն-թանգարան
* Սամեդ Վուրղունի տուն-թանգարան

## Ծանոթագրություններ

Կատեգորիա:Բաքվի թանգարաններ
Կատեգորիա:Ադրբեջանի գրական թանգարաններ
Կատեգորիա:Տուն-թանգարաններ Ադրբեջանում
Կատեգորիա:1990 հիմնադրված թանգարաններ
Կատեգորիա:1990 հիմնադրումներ Ադրբեջանում
Ամստերդամի ծաղկի շուկա

thumb|300px|Ամստերդամի ծաղկի լողացող շուկան։

**Ամստերդամի ծաղկի շուկա** (), աշխարհի միակ լողացող շուկան և Ամստերդամի գլխավոր տեսարժան վայրերից։

Ծաղիկներն այս վայրում վաճառվում են XVII դարից, երբ առևտրականները, նավերով քաղաքային փողոցի երկայնքով լողալով, վաճառում էին ծաղիկներ։ Շուկան մինչև 1862 թվականը գտնվում էր Սինտ Լյուսիենվալում ()` քաղաքային նախկին փոսի մասում։ Այն բանից հետո, երբ ի հայտ եկան ծրագրեր փոսը վերացնելու մասին (այն լցվել է 1889 թվականին), շուկան տեղափոխվեց այժմյան վայրը։ 1862 թվականից շուկան գտնվում է Ամստերդամի Սինգել ջրանցքում՝ ոչ հեռու Դամ հրապարակից։

Խանութները գտնվում են բարժաների վրա՝ ափի երկայնքով։ Մինչև 1960-ական թվականները շուկայում համարյա չի վաճառվել քաղված ծաղիկներ։ Այժմ շուկան հիմնականում գործում է որպես զբոսաշրջային տեսարժան վայր։ Այնտեղ կարելի է տեսնել տեղական և էկզոտիկ ծաղիկներ և բույսեր կամ գնել հուշանվեր։ Լավագույն ձևով ներկայացվում են վարդակակաչները։ Սոխուկները վաճառվում են  փաթեթավորված և կշռելով, վաճառվում են միջինը 3-5 եվրոյով (մեկ տասնյակի համար)։

## Պատկերասրահ

Պատկեր:Amsterdam- Floating Tulip Shop.jpg
Պատկեր:Bloemenmarkt 2008.jpg
Պատկեր:Bloemenmarkt 2006 (1).jpg
Պատկեր:SingelBloemenmarkt.jpg
Պատկեր:Bloemenmarkt 2008 (4).jpg
Պատկեր:Bloemenmarkt Roses.jpg
Պատկեր:Bloemenmarkt 2008 (2).jpg


## Ծանոթագրություններ

Կատեգորիա:Ամստերդամի տեսարժան վայրեր
Կատեգորիա:Ծաղկի շուկաներ
Կատեգորիա:Նիդերլանդների շուկաներ
Իպոմեա խոշորածաղիկ

**Իպոմեա խոշորածաղիկ**, արտակարգ արագաճ միամյա լիանա՝ 2-3 մ բարձրությամբ և լայն սրտաձև տերևներով։ Տարբեր գունավորում ունեցող ձագարաձև ծաղիկները բացվում են միայն առավոտյան։ Սովորաբար ծաղկում է հուլիսից մինչև սեպտեմբեր-հոկտմբեր ամիսներ։ Ծագում է Հարավային Ամերիկայից։ Պատկանում է պատատուկազգիների ընտանիքին։ Իպոմեան լավ է աճում տաք, արևոտ քամիներից պաշտպանված վայրերում։ Գերադասում է հզոր, սննդանյութերով և կրով հարուստ, ստրուկտուրային սևահողերը։ Լավ է աճում առատ ոռոգման և օժանդակ սնուցում տալու դեպքում։ Ունի բազմաթիվ տեսակներ, որոնք միմյանցից տարբերվում են ծաղիկների գույնով, ձևով, տերևների չափերով։ Մշակության մեջ հաճախ է հանդիպում նաև ծիրանագույն իպոմեան, որն ունի նաև լիաթերթիկ ծաղկավոր և խայտաբղետ տերևավոր այլատեսակներ։ Հատկապես բարձր է գնահատվում լազուրային իպոմեան (ռուբրոցերուլեա), որի երկնագույն ծաղիկները արտակարգ գեղեցիկ են։ Սերմերը ցանում են ապրիլի վերջին-մայիսին սկզբին՝ կիսաստվերոտ ջերմոցներում։ Սերմաբույսերը վերատնկում են թաղարներում, 3-ական միասին։ Սածիլները հողագնդով դաշտ են տեղափոխում ուշ գարնանային ցրտահարությունների վտանգն անցնելուց հետո։ Օգտագործվում է ուղղաձիգ կանաչապատման նպատակով։
## Պատկերասրահ

Պատկեր:BlueMorningGloryClose.jpg
Պատկեր:MorningGlory-Pink.jpg
Պատկեր:MorningGlory-Pink-1.jpg
Պատկեր:MorningGlories-Tonsofem.jpg
Պատկեր:Ipomea serres du Luxembourg 2.JPG


## Ծանոթագրություններ

Կատեգորիա:Բույսեր այբբենական կարգով
Կատեգորիա:Պատատուկազգիներ
Խորդենի խոշորածաղիկ

**Խորդենի խոշորածաղիկ** (), խորդենազգիների ընտանիքին պատկանող բազմամյա բույս, որը մեր պայմաններում աճեցվում է ջերմատանը, գարնան վերջում տեղափոխվում բաց գրունտ և աշնանային առաջին սառնամանիքները սկսվելուց առաջ կրկին տեղափոխվում ջերմատուն։

Ունի ուղղահայաց ցողուն, կլորավուն, ատամնաեզր տերևներ և ալ կարմիր, խոշոր ծաղիկներից կազմված կոմպակտ ծաղկաբույլեր։ Բազմանում է կտրոններով՝ ամռանը և գարնանը։ Ամառային կտրոնավորումը կատարում են հունիս–օգոստոսին։ Կտրոնները տնկում են տորֆահումուսային հողախառնուրդով լցված 6-7 սմ թաղարներում` դրանք տեղավորելով կիսատաք ջերմոցներում՝ ապակուց հեռու։ Որպեսզի կտորները հեշտ արմատակալեն, հողը և օդը մշտապես պետք է պահել խոնավ վիճակում։ Գարնանային կտրոնավորման դեպքում տնկումը կատարում են անմիջապես արկղերում կամ ջերմատան ստելաժներում։ Ամառային կտրոնավորումը նախընտրելի է, քանի որ հաջորդ տարվա գարնանը արդեն առատորեն ծաղկող բույսեր ենք ստանում։ Երբ կտրոններն արմատակալում են, դրանք տնկում են ավելի խոշոր թաղարներում։ Որպեսզի կոմպակտ թուփ ստացվի։ Խորհուրդ է տրվում գլխավոր ընձյուղը ծերատել։ Անհրաժեշտ է գրունտում (ծաղկային ձևավորումներում) տնկել թաղարներով, որպեսզի բույսի աճն ու զարգացումը շարունակվի բնականոն ձևով։ Խոշորածաղիկ խորդենին սովորաբար ծաղկում է մայիսի սկզբից մինչև ուշ աշուն, իսկ ջերմատանը՝ գրեթե կլոր տարվա ընթացքում։ Հայտնի են ինչպես հասարակ, այնպես էլ լիաթերթիկ ծաղիկներով տեսակները։
## Ծանոթագրություններ

Կատեգորիա:Ծաղկաբույսեր
Կատեգորիա:Բազմամյա բույսեր
Կատեգորիա:Խորդենազգիներ
Էվենկերեն

**Էվենկերեն լեզու** (լամուտյան) —  էվենկների լեզու, մոտիկ էվեներեն լեզվին, նանայերենին, ուդեգեյերենին։ Պատկանում է տունգուս-մանջուրական լեզվընտանիքին։

## Գրություն

## Էվենսկյան գրականություն
XX դարից մինչև մեր օրերը էվենկերեն լեզվով գրել են հետևյալ գրողներն ու պոետները.

* Անդրեյ Վասիլևիչ Կրիվոշապկին (1941)
* Պլատոն Լամուտսկի (Ավանասևիչ Պլատոն Ստեպանով) (1920—1987)
* Վասիլի Դմիտրևիչ Լեբեդև (1934—1982)
* Նիկոլայ Սավիչ Տարաբուկին (1910—1950)
* Վասիլի Սպիրիդոնովիչ Կեյմետինով-Բարգաչան (1941)

## Ծանոթագրություններ

Կատեգորիա:Ռուսաստանի լեզուներ
Կատեգորիա:Մեռնող լեզուներ
Որբը (ֆիլմ, 2016)

**«Որբը»** () — ֆրանսիական ֆիլմ-դրամա, արտադրվել է 2016 թվականին  կինոռեժիսոր Արնո դե Պալերի կողմից։ Ֆիլմի պրեմիերան եղել է  2016 թվականի սեպտեմբերի 8-ին Տորոնտոյում։  2017 թվականի հուլիսին ֆիլմը ներկայացվել է    Օդեսայի 8-րդ Միջազգային Կինոփառատոնին՝ արժանանալով *Ոսկե Դյուկ*  գլխավոր մրցանակի։

## Սյուժե
Ֆիլմում ներկայացված են չորս կաանց կյանքի չորս դրվագներ։ Առաջինը գյուղական բնակավայրից եկած աղջիկ է, ով տափկնոցի էր խաղում։ Այդ խաղը նրա համար դառնում է ողբերգության պատճառ։ Երկրորդը անչափահաս աղջիկ է, ով անվերջ վազվզում է տղամարդկանց հետևից. իր կարծիքով դա ավելի լավ է, քան լքված հայրենի տունը։ Երրորդը Երիտասարդ մի կին  է, ով մեկնում է Փարիզ։ Եվ, վերջապես, մեծահասակ փորձառու կին, ով մտածում էր, որ այլևս վտանգ չի սպառնում իր անցյալից։ Աստիճանաբար այդ բոլոր կերպարները միավորվում են և ձևավորում են մեկ հերոսուհի։

## Դերերում

## Պատկերասրահ  դերակատարներ

File:Adèle Exarchopoulos Cannes 2014.jpg
File:Adèle Haenel Cannes 2017.jpg
File:Jalil Lespert avp 2014.jpg
File:Gemma Arterton 4, 2013.jpg
File:Gemma Arterton and Jake Gyllenhaal 11 May 2010.jpg
File:DUVAUCHELLE Nicolas-24x30-2006b.jpg
File:Sergi Lopez San Sebastian cropped.jpg
File:Jonas Bloquet dej 2017.jpg


## Մրցանակներ և անվանակարգեր

## Ծանոթագրություններ

## Արտաքին հղումներ

*  (առ 26.06.2017)
* 

Կատեգորիա:2010-ականների ֆրանսիական ֆիլմեր
Կատեգորիա:2016 դրամա ֆիլմեր
Կատեգորիա:2016 ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական ֆիլմեր
Կատեգորիա:Ֆրանսիական դրամա ֆիլմեր
Կատեգորիա:2010-ականների ֆրանսերեն ֆիլմեր
Ռորայիմա

**Ռորայիմա** (*Tepuy Roraima*),  սեղանաձև լեռ (տեպուի) Հարավային Ամերիկայում։ Գտնվում է Գվիանական սարահարթում՝ Կանայմա ազգային պարկի հարավ-արևելյան հատվածում, Բրազիլիայի (Ռորայմա նահանգ), Վենեսուելայի (Կանայմա ազգային պարկ) և Գայանայի (երկրի ամենաբարձր կետը) սահմանին։ Սահմանների խաչմերուկում (եռակի կետ)   կոորդինատներոում լեռան բարձրությունը ծովի մակարդակից 2723 մետր է։ Ռորայիմայի գագաթը՝ սարավանդը ունի 24 կմ² մակերես։ Ռորայիմայի շրջանից են սկիզբ առնում  Օրինոկո, Ամազոն և Էսսեկիբո ավազանների գետերը։ Առաջին անգամ նկարագրվել է սեր Վոլտեր Ռելիի կողմից 1596 թվանին։ Լեռան շրջանի հետագա արշավների հաշվետվությունները ոգեշնչել են Արթուր Կոնան Դոյլին և նա գրել է իր «Կորուսյալ աշխարհ» վեպը։

Կանայմա ազգային պարկի տեպուիները կազմված են մոտ 2 միլիարդ տարեկան մինչքեմբրի ապարներից։

Ռորայիմայի վերևվում մշտապես կախված է մեծ լենտիկուլյար (ոսպնյակաձեև) ամպեր։

## Ֆլորա և ֆաունա
Ռորայիմայում աճող բուսականության մեծ մասը էնդեմիկ են տեպուի լեռների համար, նրանցից երկու տեսակ հանդիպում են միայն Ռորայիմայի սարահարթում։ Նկարագրված են լեռան սարահարթում աճող շուրջ 230 տեսակ անոթային (սպորոֆիտական) բույսեր, առավել բազմազան են  խոլորձազգիները  (15 ընտանիք և 26 տեսակ), բազմամտրակավորները (7 ընտանիք և 16 տեսակ) և բարդածաղկավորները  (10 ընտանիք և 13 տեսակ)։ Սարահարթի մակերեսից օրգանական և հանքային նյութերի անդադար լվացման պատճառով որոշ բուսատեսակներ հարմարվել են աղքատ հողերին միկրոօրգանիզմների հետ սիմբիոզի ճանապարհով։ Սարահարթում հանդիպում են նաև գիշատիչ բույսեր, այնպիսիք ինչպիսք են՝ հակված հելիամֆորան (*Heliamphora nutans*), ցողաբույս ռորաիմեն (*Drosera roraimae*) և խորշաբույսերի (*Lentibularia*) դասի ներկայացուցիչները։

Ռորայիմայի ուշագրավ էնդեմիկներից մեկն է համարվում երկկենցաղ Oreophrynella quelchii` հետսաղմնային զարգացումով փոքրիկ սև դոդոշ, անընդունակ ցատկել և լողալ, վտանգի ժամանակ կծկվում է և գլորվելում քարերի արանքներով։

## Ծանոթագրություններ

## Արտաքին հղումներ
* Peakware.com 
* Summitpost.org

Կատեգորիա:Լեռներ այբբենական կարգով
Կատեգորիա:Պետության ամենաբարձր կետեր
Ժիրոնա-Կոստա Բրավա օդանավակայան

**Ժիրոնա-Կոստա Բրավա օդանավակայան**  (, )  - միջազգային օդանավակայան Իսպանիայի հյուսիս-արևելքի Կատալոնիայի ինքնավար մարզում, տասներկու կիլոմետր հեռու Ժիրոնա քաղաքից։ Օդանավակայանը լավ աշխատում է Բարսելոնայի, Կոստա-Բրավայի և Պիրենեյների հետ։

Ժիրոնա-Կոստա Բրավա օդանավակայանը կառուցվել է 1965 թվականին, սակայն տարբերվում էր միայն ուղևորահոսքի փոքր քանակությամբ։ 2000-ականների սկզբին ուղևորափոխադրումները կտրուկ աճեցին ՝ «Ryanair»  ավիաընկերության որոշման շնորհիվ, որի արդյունքում Ժիրոնան պետք է դառնար օդանավակայան հանգույց, որտեղ վայրէջք կկատարեին տարբեր ինքնաթիռներ։ Վերջին վեց տարվա ընթացքում ուղևորափոխադրումների թիվն աճել է ավելի քան տասն անգամ․ 2002 թվականին 557 000-ից մինչև 5 510 970 ուղևոր 2008 թվականին։

Ժիրոնայի օդանավակայանը հաճախ օգտագործվում է որպես Բարսելոնայի այլընտրանքային օդանավակայան, քանի որ այն գտնվում է Բարսելոնայի հյուսիսից 74 կիլոմետր։ Օդանավակայանից Բարսելոնա կարելի է հասնել առանց կանգառի, ավտոբուսով կամ գնացքով։

## Ուղևորահոսք

## Տրանսպորտային կապ
200px|մինի|Տերմինալ
200px|մինի|Ryanair -ի ինքնաթիռներ Ժիրոնայի օդանավակայանում
Կոստա Բրավայի և Կոստա Դել Մարեսմայի հանգստավայրերի հետ տրանսպորտային կապը շատ ակտիվ է։ Ֆրանսիական սահմանին մոտ գտնվելու շնորհիվ շատ զբոսաշրջիկներ օգտվում են օդանավակայանից՝  Անդորրայի լեռնադահուկային հանգստավայրեր և Պիրենեյան թերակղզի հասնելու համար։
### Ավտոմեքենա
* E-15/AP-7 — վճարովի ճանապարհ դեպի Իսպանիայի հարավ և Պերպինյան (Ֆրանսիա)
* C-25 մինչև Լլեյդա և Ժիրոնա
* N-II — անվճար ճանապարհ  (Մադրիդ — Բարսելոնա — Պերպինյան)

### Ավտոբուսներ
* Օդանավակայան — Բարսելոնա․ ուղևորության տևողությունը 1 ժամ 10 րոպե, չվերթի ժամերը պայմանավորված են թռիչքների վայրէջքների հետ։ Կիրակի օրերը վերջին ավտոբուսը շարժվում է 19.15։
* Օդանավակայան — Կոստա-Բրավա / Մարեսմա։ Կանգառներ՝ Տոսա դե Մար, Լորետ դե Մար, Բլանես, Մալգրատ դե Մար, Սանտա Սուսանա (Բարսելոնա), Պինեդա դե Մար, Կալելյա։
* Օդանավակայան — Հյուսիս Կոստա-Բրավա։ Կանգառներ ՝ Ֆիգերաս, Ռոսաս, Պինեդա դե Մար, Կալելյա, Տոսա դե Մար։
* Օդանավակայան — Ժիրոնա․ ուղևորության տևողությունը  25 րոպե, մեկնումը՝  յուրաքանչյուր ժամը մեկ։
* Օդանավակայան — Պերպինյան (Ֆրանսիա)․ օրական 6 ժամ, կանգառ Լե Բուլու։
* Օդանավակայան — Անդորա․ օրական երկու անգամ  (դեկտեմբերի 1 -ից մայիսի 30-ը, դահուկ քշելու շրջանում)։
### Երկաթուղի
Մոտակա երկաթուղային կայարանը գտնվում է Ժիրոնայում, որտեղ կարելի է հասնել ավտոբուսով կամ տաքսով։ Կայարանից ամենժամյա ճեպընթաց գնացք  (CE, 75 րոպե) և սովորական գնացք (R, 90 րոպե) է մեկնում դեպի Բարսելոնա։

## Ավիաընկերություններ

## Պատահարներ
1999 թվական սեպտեմբերի 14․ Բոինգ 757—200, Բրիտանական ավիաուղիներ ավիաընկերություն, Քարդիֆի միջազգային 
օդանավակայան-Ժիրոնա-Կոստա Բրավա օդանավակայան, թռիչք 226A։

Վայրէջքի ժամանակ հորդառատ անձրևի պատճառով գրեթե անտեսանելի իրավիճակում օդանավի անձնակազմը կոշտ վայրէջք է կատարում, որի արդյունքում ինքնաթիռը վերահսկողությունից դուրս է գալիս և երկու մասի բաժանվում։ Բարեբախտաբար այն չի հրդեհվում։ Ինքնաթիռում եղած 236 մարդկանցից, 43-ը ստացել են տարբեր աստիճանի մարմնական վնասվածքներ և տեղափոխվել Ժիրոնայի մոտակա հիվանդանոց։

## Ծանոթագրություններ

## Աղբյուրներ
* Официальная страница
* Официальная страница от эксплуататора Aena
* 

Կատեգորիա:Իսպանիայի օդանավակայաններ
90 րոպե երկնքում

**«90 րոպե երկնքում»** (), ամերիկյան քրիստոնեական դրամա՝ ստեղծված ռեժիսոր Մայքլ Փոլիշի կողմից։ Նկարահանվել է 2004 թվականի համանուն բեսթսելլեր վեպի հիման վրա։ *Giving Films* ընկերությունը նախատեսել էր ֆիլմի ամբողջ հասույթը տրամադրել բարեգործության, սակայն դա նրան չի հաջողվել, քանի որ ֆիլմը տապալվել է վարձույթում։

Ֆիլմը թողարկվել է DVD և Blu-ray ձևաչափերով 2015 թվականի դեկտեմբերի 1-ին։

## Սյուժե
Դոն Փայփերը ենթարկվում է սարսափելի ավտովթարի, և նրան հայտարարում են տեղում մահացած։ Իննսուն րոպե անց նրան հասցնում են հիվանդանոց, որտեղ նա վերակենդանանում է և պնդում, որ տեսել է դրախտը և հանդիպել իր մահացած հարազատներին։

## Դերերում
* Հեյդեն Քրիստենսեն – Դոն Փայփեր
* Քեյթ Բոսուորթ — Եվա Փայփեր
* Դուայթ Յոկամ — իրավաբան Բոմոնտ
* Ֆրեդ Թոմփսոն — Ջեյ Բ. Պերկինս
* Մայքլ Ուիտակեր Սմիթ — Քլիֆ Մաքարդլ
* Մայքլ Հարդինգ — Դիկ Օնակերկեր
* Ռոդա Գրիֆիս — Մերի Նել

## Նկարահանում
Ֆիլմի նկարահանումներն սկսվել են 2015 թվականի հունվարին և ավարտվել նույն թվականի մարտի 8-ին։

## Քննադատություն
Ֆիլմն ստացել է հիմնականում բացասական արձագանքներ քննադատների կողմից։ Rotten Tomatoes կայքում այն ունի 24 % վարկանիշ 21 գրախոսությունների հիման վրա, որոնց միջին գնահատականը 10 հնարավորից 4,4 է։ Metacritic կայքում ֆիլմն ունի 100 հնարավորից 28 գնահատական՝ հիմնված քննադատների 9 գրախոսությունների վրա, ինչը համապատասխանում է «հիմնականում անբարենպաստ արձագանքներ» կարգավիճակին։

## Ծանոթագրություններ

## Արտաքին հղումներ
* Պաշտոնական կայք
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ատլանտայում նկարահանված ֆիլմեր
Կատեգորիա:Գրքերի էկրանավորումներ
Կատեգորիա:Ֆիլմեր մահվան մասին
Կատեգորիա:Ֆիլմեր, որոնց գործողությունները տեղի են ունենում 1989 թվականին
Մարտին Ռիվաս

**Մարտին Ռիվաս** (, ), իսպանացի, գալիսիացի դերասան։

Լրագրող և գրականագետ Մանուել Ռիվասի որդին է։

## Կենսագրություն
Մարտին Ռիվասը ծնվել է 1985 թվականի հունվարի 10-ին Իսպանիայի հյուսիս-արևմուտքում գտնվող Լա Կորունյա քաղաքում։ Նրա դերասանական դեբյուտը կայացել է, երբ 13 տարեկանում խաղաց *«Mareas vivas»* (1998 թվական) հեռուստասերիալի դրվագներից մեկում։ 2006 թվականին խաղացել է  «*SMS*» և «*Maridos e mulleres*» հեռուստասերիալներում։ 2007 թվականից խաղացել է իսպանական «Սև ավազան» միստիկ հեռուստասերիալում՝ Մարկոս Նովոա Պասոսի դերը ստանձնելով։

2008 թվականին հեռուստաէկրաններ բարձրացավ «Կույր արևածաղիկներ» ֆիլմը, որտեղ Մարտինը մարմնավորում էր Լալոյին, որի համար առաջադրվեց «Գոյա» մրցանակի՝ որպես «Լավագույն սկսնակ դերասան»։

## Ֆիլմագրություն

## Մրցանակներ

## Ծանոթագրություններ

## Արտաքին հղումներ
* 

Կատեգորիա:Իսպանացի դերասաններ
Կատեգորիա:Իսպանացի հեռուստատեսային դերասաններ
Կատեգորիա:Իսպանացի մոդելներ
Կատեգորիա:Հեռուստատեսային դերասաններ
Կատեգորիա:Մոդելներ այբբենական կարգով
Կատեգորիա:Իսպանացի կինոդերասաններ
Անգեն

**Անգեն**;  , **Էդինգեն**) (, , ) Վալոնիայի մունիցիպալիտետը՝ տեղակայված բելգիական Էնո պրովինցիայում։ 2006 թվականի հունվարի 1-ի տվյալներով՝ Անգենի բնակչության թիվը կազմում է 11 980 մարդ։ Ընդհանուր մակերեսը կազմում է 40,59 քառակուսի կիլոմետր (15,67 քառակուսի մղոն), ինչո էլ պայմանավորված է բնակչության խտությունը՝ 295 մարդ/կմ²։

Մունիցիպալիտետը ներառում է Անգեն քաղաքը և Մարկ () ու Փեթի-Անգեն () ավանները։ Այն տեղակայված է երկրի լեզվական սահմանին, և լեզվական սահմանափակումը վերապահված է հոլանդերեն խոսող փոքրամասնությանը (այսպես կոչված՝ լեզվական ունակություններ)։

Անգենն իր անունը տվել է ֆրանսիական հերցոգություն և կոմունա Անգեն-լե-Բենին, Փարիզի արվարձանին, ընտանեկան ժառանգության փոխանցման բարդ ընթացքի պատճառով՝ 1487 թվականին Մարիա դե Լյուքսեմբուրգը՝ Պետրոս II Լյուքսեմբուրգի միակ ժառանգորդը, Սեն-Պոլ-սյուր-Տերնուազի դքսուհին և Լյուքսեմբուրգի տան ֆիլիալներից մեկի անդամը, ամուսնացավ Ֆրանսիայի Հենրի IV թագավորի նախապապ Ֆրանսուա դե Բուրբոն-Վանդոմի հետ։ Մարիա դե Լյուքսեմբուրգը որպես օժիտ ստացավ Կոնդե ան Բրի կալվածքը (Ֆրանսիայի Էնա գավառում գտնվող), Անգեն դքսությունը և այլն։ Այս կալվածքներն անցան նրա թոռ, դե Կոնդեի արքայազն, Հենրի IV արքայի զարմիկ Լյուդովիկոս I Բուրբոնին, ով սկսեց Կոնդե իշխանների շառավիղը՝ ֆրանսիական կայսերական ընտանիքի հայտնի կադետական ճյուղը։

1566 թվականին Անգեն դքսությունը վերածվեց հերցոգության։ Այնուամենայնիվ, փաստաթղթավորման գործընթացն ավարտված չէր, այդ իսկ պատճառով անվանումը վերացավ 1569 թվականին՝ Լյուդովիկոս I Բուրբոնի մահվանից հետո։ 1633 թվականին Լյուդովիկոս I Բուրբոնի թոռ, Կոնդեի արքայազն Հենրի II-ը իր կնոջ՝ Շառլոտտա Մարգարիտա դե Մոնմորանսիի եղբոր՝ Հենրի II դե Մոնմորանսիի մահապատժից հետո, ժառանգեց Փարիզի մոտ գտնվող Մոնմորանսի հերցոգությունը։ 1689 թվականին Լյուդովիկոս XIV արքան Հենրի II-ի թոռ, Կոնդեի արքայազն Հենրի III Բուրբոնին Թույլ տվեց Մոնմորանսի հերցոգությունը անվանափոխել՝ անվանակոչելով «Անգեն հերցոգություն»՝ ի հիշատակ Անգենի հերցոգության, որը 1569 թվականին՝ Լյուդովիկոս I Բուրբոնի մահվանից հետո, Կոնդեի արքայազնները կորցրին։

Հերցոգության սիրտը՝ Մոնմորանսի քաղաքը, շարունակում է հայտնի մնալ որպես «Մոնմորանսի»՝ չնայած անվան պաշտոնական փոփոխմանը, բայց «Անգեն»  էր մնում լճի և ճահճի շրջակայքի անվանումը, որն ավելի ուշ զարգացավ որպես հանգստյան գոտի և XIX դարում որպես կոմունա մտավ Անգեն լե Բենի կազմի մեջ։

## Պատկերասրահ

Enghien 050918 HV.JPG|Քաղաքապետարան
Enghien CH1b.jpg|The Empain château
Enghien 050918 (17).jpg|The château's park
JonathausEnghien.jpg|Ջոնաթանի տունը (XVI դար)


## Ծանոթագրություններ

## Արտաքին հղումներ
* Պաշտոնական կայք
* Le carillon d'Enghien 

Կատեգորիա:Բելգիայի բնակավայրեր
Կատեգորիա:Բնակավայրեր այբբենական կարգով
Ջոել Էմբիդ

**Ջոել Հանս Էմբիդ** (, ), կամերունցի բասկետբոլիստ, ով հանդես է եկել Կանզասի համալսարանի կազմում։ 2014 թվականի NBA դրաֆթի ժամանակ ընտրվել է «Ֆիլադելֆիա սեվնթի Սիքսերս» ակուբի կողմից՝ 3-րդ համարի ներքո։ Թվով 3-րդ կամերունցի բասկետբոլիստն է NBA-ում։ Իր համար ընտրել է **"The Process"** մականունը, որը վերցրել է Սեմ Ֆինկի «Վստահեք ընթացքին» արտահայտությունից։

## Դպրոց
Էմբիդը ծնվել է Կամերունի մայրաքաղաք Յաունդայում՝ զինվորական սպայի ընտանիքում։ Ի սկզբանե նա պլանավորել էր զբաղվել պրոֆեսիոնալ վոլեյբոլով և որոշել իր ուժերը փորձել Եվրոպայում։ 15 տարեկան հասակում Էմբիդը առաջին անգամ բասկետբոլ է խաղացել՝ կրկնօրինակելով NBA փառքի սրահի անդամ Հակիմ Օլաջուվոնի խաղաոճը։ Էմբիդի տաղանդը բացահայտել է կամերունցի NBA բասկետբոլիստ Լյուք Մբա ա Մուտեն, ով հանդես էր գալիս «Մինեսոտա Թիմբերվուլվզ» ակումբում։ Լյուքի օգնությամբ 2016 թվականին Էմբիդը տեղափոխվել է ԱՄՆ և որոշել դառնալ պրոֆեսիոնալ բասկետբոլիստ։

## Քոլեջ
2014 թվականի փետրվարի 13-ին Էմբիդը ընդգրկվել է Նեյսմիթի տարվա խաղացող մրցանակաբաշխության լավագույն 30 ֆինալիստների ցանկում։

2014 թվականի մարտի 11-ին «ESPN»-ը հայտարարել է, որ Էմբիդը կարող է բաց թողնել Big 12 առաջնությունը։ Բացի այդ նաև հնարավոր է, որ մեջքի վնասվածքի պատճառով բաց թողնի NCAA առաջնության առաջին ուիքենդը։ Կանզասը պարտվել է առաջնության 3-րդ ռաունդում, մինչև Էմբիդի սպասված կազմ վերադառնալը։ 2013/2014 մրցաշրջանի 28 խաղերի ընթացքում միջինում հավաքել է 11,2 միավոր, կատարել 8,1 անդրադարձ, անցկացրել 1,4 փոխանցում և իրականացրել 2,6 կասեցում։

## Միջազգային կարիերա
Ջոել Էմբիդը իրավունք ունի հանդես գալ Կամերունի ազգային հավաքականում։ 2017 թվականին Էմբիդը հայտնվել է Կամերունի հավաքականի կազմում՝ Աֆրիկայի բասկետբոլի 2017 թվականի առաջնությանը մասնակցելու համար։ Այն անցկացվել է Կոնգոյի հանրապետությունում։

## Անձնական կյանք
Ջոելը ծնվել է Թոմաս և Քրիստին Էմբիդների ընտանիքում։ 2014 թվականի հոկտեմբերի 16-ին նրա կրտսեր եղբայրը ավտովթարի զոհ է դարձել։ Բասկետբոլիստը ունի նաև կրտսեր քույր, որի անունը Մյուրիել է։ Անգլերենից բացի Ջոելը խոսում է նաև ֆրանսերեն և բասերի լեզվով։

## Ծանոթագրություններ

## Արտաքին հղումներ
* Բասկետբոլիստի կենսագրությունը «Կանզաս Ջեյհոքս» կայքում

Կատեգորիա:Կամերունցի բասկետբոլիստներ
Կատեգորիա:Ֆիլադելֆիա Սևնթի Սիքսերսի բասկետբոլիստներ
Կատեգորիա:Ամերիկացի օլիմպիական չեմպիոններ
Կատեգորիա:Կանզասի համալսարանի շրջանավարտներ
Կատեգորիա:2024 թվականի Ամառային օլիմպիական խաղերի չեմպիոններ
Քլիֆթոն Մակնիլի

**Քլիֆթոն Մակնիլի** (,), ամերիկացի բասկետբոլիստ և մարզիչ։

## Բասկետբոլիստի կարիերա

Երկրորդ համաշխարհային պատերազմի ժամանակ ծառայել է ԱՄՆ-ի օդային ուժերում։ Սովորել է Տեխասի Ուեսլիանյան համալսարանում։ 1947 թվականի դրաֆթի ժամանակ ընտրվել է «Պիտսբուրգ Այրոնմեն» ակումբի կոմից՝ առաջին համարի ներքո։ Մակնիլին թիմի կազմում ոչ մի խաղ չի անցկացնում, քանի որ դրաֆտից հետո ակումբը դադարեցնում է իր գործունեությունը։ Երբեք չի խաղացել պրոֆեսիոնալ մակարդակի առաջնություններում։

## Մարզչի կարիերա

Ուսանողական կարիերան ավարտելուց հետո Մակնիլին ստանձնում է Տեխաս նահանգի Փամփա քաղաքի դպրոցի բասկետբոլի հավաքականի գլխավոր մարզչի պաշտոնը։ Աշխատել է շուրջ տասներեք տարի (1947֊1960) և այդ տարիների ընթացքում չորս անգամ իր թիմի հետ հաղթել նահանգի է առաջնությունը։ 1993/1994 թվականների մրցաշրջանի ժամանակ զբաղեցրել է «Հյուսթոն Քուգարզ» ուսանողական թիմի գլխավոր մարզչի օգնականի պաշտոնը։ Ավելի ուշ Քլիֆթոն Մակնիլին ընդգրկվել է Տեխաս նահանգի դպրոցական բասկետբոլի փառքի սրահում։

## Տես նաև
NBA դրաֆթի ժամանակ առաջին համարի ներքո ընտրված խաղացողների ցանկ

## Ծանոթագրություններ

## Արտաքին հղումներ
* Obituary: Clifton McNeely 

Կատեգորիա:Ամերիկացի բասկետբոլիստներ
Բերնարդ Մանդևիլ

**Բերնարդ Մանդևիլ կամ Բերնարդ դե Մանդևիլ** (, ), եղել է անգլո-հոլանդացի փիլիսոփա, երգիծաբան։ Ծնվել է Ռոտերդամում՝ Նիդերլանդներում,  հայրը եղել է նշանավոր ֆիզիկոս։ Կյանքի մեծ մասն անցկացրել է Անգլիայում և գործածել է անգլերենը իր հրատարակված աշխատանքների մեծ մասի  համար։ Նա նշանավոր է դարձել իր Առակ մեղուների մասին գրքով։

## Առակ մեղուների մասին
250px|ձախից|Առակ մեղուների մասին
Գիրքը սուր երգիծանք է՝ ուղղված այդ ժամանակի հասարակության դեմ։ Այդտեղ նկարագրվում է մի փեթակի կյանքը, ուր ծաղկում են արատները, և յուրաքանչյուր բնակիչ հոգ է տանում միայն իր շահերի համար։ Մեղուներին զսպելու համար Յուպիտերը նրանց բոլորին դարձնում է ազնիվ։ Դա հասցնում է փեթակի սնանկացմանը։ Հեղինակն այլաբանական ձևով այն է ուզում ասել, որ մարդկային արատներն անխուսափելի են, որ մարդկանց բացասական հատկությունները պայման են ամբողջության մեջ վերցրած հասարակության զարգացման համար, իսկ էգոիզմը անհատական ու հասարակական կատարելագործման թաքնված զսպանակն է։ Մանդևիլն առաջինն է արտահայտել հետագայում Հեգելի կողմից զարգացրած այն գաղափարը, որ սոցիալական անհավասարության պայմաններում չարն անխուսափելի և նույնիսկ օգտակար է։ Մի գաղափար, որ ուղղված է Շեֆթոբերիի հայացքների դեմ։

Մարքսը բարձր է գնահատում Մանդևիլի ծառայությունները` նրան համարելով ազնիվ մարդ ու պայծառ գլուխ։

## Ծանոթագրություններ

## Արտաքին հղումներ
* https://www.youtube.com/watch?v=vsBIfIuP-Jg
* Project Bernard Mandeville – in Dutch, but with some English translations and many biographical details.
* Bernard Mandeville – Internet Encyclopedia of Philosophy article by Peggy Vandenberg & Abigail DeHart.
* Summary of his life.  Includes a link to the 1705 poem *The Grumbling Hive*
* Entry in the Literary Encyclopedia
* The thoughts of Bernard Mandeville, website by Oldmaster 
* Included in a ''History of Vegetarianism''
* https://web.archive.org/web/20060404054311/http://www.c18.rutgers.edu/biblio/mandeville.html A scholarly bibliography by Charles W. A. Prior.
* https://web.archive.org/web/20060616170353/http://oll.libertyfund.org/Intros/Mandeville.php Several downloads of works by Mandeville, including *The Fable of the Bees*
* http://pedagogie.ac-toulouse.fr/philosophie/textes/mandevillethefableofthebees.htm  Text of *The Fable of the Bees*, plus Mandeville on 'Moral Virtue'.
* https://www.youtube.com/watch?v=wiXQLkebk0A
* https://www.youtube.com/watch?v=QBAA-8pRq0M

Կատեգորիա:1670 ծնունդներ
Կատեգորիա:1733 մահեր
Կատեգորիա:17-րդ դարի հոլանդացի տնտեսագետներ
Կատեգորիա:Անգլիացի տնտեսագետներ
Կատեգորիա:Անգլիացի երգիծաբաններ
Կատեգորիա:Անգլիացի փիլիսոփաներ
Կատեգորիա:Անգլիացի գրողներ
Կատեգորիա:18-րդ դարի տնտեսագետներ
Կատեգորիա:18-րդ դարի փիլիսոփաներ
Կատեգորիա:18-րդ դարի հոլանդացի փիլիսոփաներ
Կատեգորիա:Լեյդենի համալսարանի շրջանավարտներ
Կատեգորիա:Հոլանդացի փիլիսոփաներ
Կատեգորիա:Հոլանդացի տնտեսագետներ
Կատեգորիա:Հոլանդացի բժիշկներ
Կատեգորիա:Հոլանդացի գրողներ
Կատեգորիա:Նիդերլանդների քաղաքական գործիչներ
Անահիտի աղբյուր

**Անահիտի աղբյուր**, աղբյուր Արցախում Մարաունու շրջանի Հացի գյուղում։ Ավանդությունը ասում է, թե Աղվանքի Վաչագան Բարեպաշտ թագավորը այս աղբյուրի մոտ հանդիպելով Հացիկ գյուղացի գեղեցիկ ու իմաստուն Անահիտին սիրահարվել է նրան և այդ օրվանից աղբյուրը կոչվել է Անահիտի աղբյուր։ Անահիտի աղբյուրի դիմացի բլրին տեղադրված է Բռի Եղցի եկեղեցի-հուշարձանախումբ։ Կատարվել են նորոգման աշխատանքներ։

## Պատկերասրահ

Bri eghtsi 3.JPG|Բռի Եկեղեցի


## Ծանոթագրություններ

## Գրականություն
* 

Կատեգորիա:Աղբյուրներ այբբենական կարգով
Կատեգորիա:Արցախի աղբյուրներ
Շաշանկ Վյաս

**Շաշանկ Վյաս** (, , ), հնդիկ դերասան և մոդել։ Նա ճանաչված է Ջագդիշի (Ջագյա, Ջագատ) դերով «Հարսիկը» հեռուստասերիալից։ Ներկայումս նա խաղում է Ռուփենդրայի կամ Ռուփի դերը Colors Tv-ի «Տղամարդու նոր տիպարը» սերիալում։

## Վաղ կյանք
Շաշանկը ծնվել է 1986 թվականի նոյեմբերի 30-ին Հնդկաստանի Մադհյա Պրադեշ նահանգի Ուջայն քաղաքում։ Նա վերջացրել է դպրոցը և սկսել պարապել, որպեսզի MBA քննությունները, սակայն ավելի ուշ, ընկերոջ խրախուսանքով, սկսում է դերասանական կարերիայեվ զբաղվել։

## Կարիերա
Շաշանկ Վյասի կարիերան սկսվել է Ջագդիշ/Ջագյայի դերով՝ «Հարսիկը» հեռուստասերիալից, որը եթեր է հեռարձակվել 2010 թվականի հուլիսին։ Նրա դերակատարումն արժանանում է հանրության գովասանքին, ֆիլմը մեծ հաջողության է արժանանում, իսկ գլխավոր դերասան Շաշանկը հանրաճանաչ է դառնում։ «Հարսիկը» սերիալում Ջագդիշը խաղացել է 5 տարի։ Վերջին դրվագը դերասանի մասնակցությամբ ցուցադրվել 2015 թվականի օգոստոսի 8-ին։ Ֆիլմում նրան փոխարինելու եկավ Շակտի Անանդը։ Դրանից հետո դերասանը խաղաց բանակի սպա, կապիտան Ռավիշ Վաշիստի դերը «Հեռու մի գնա իմ սրտից» սերիալում, որը ցուցադրվում էր հնդկական «StarPlus»  հեռուստաալիքով։ 2018 թվականի հուլիսից դերասանը խաղում է «Տղամարդու նոր տիպարը» սերիալում՝ Ռուփենդրա Ռուփ Սինգհ Վագելայի դերով։

## Ֆիլմագրություն
;Ֆիլմեր
* 2010 - *Tees Maar Khan*

## Մրցանականեր և նոմինացիաներ

## Ծանոթագրություններ

## Արտաքին հղումներ
* 
* 

Կատեգորիա:Հեռուստատեսային դերասաններ
Կատեգորիա:Հնդիկ դերասաններ
Կատեգորիա:Մոդելներ
Ողբերգություն աղջիկները (ֆիլմ)

**«Ողբերգություն աղջիկները»** (), 2017 թվականին նկարահանված ամերիկյան սարսափ ֆիլմ-կատակերգություն, որի ռեժիսորն է Թայլեր Մակինթայրը։ Պրեմիերան տեղի է ունեցել South by Southwest փառատոնի ժամանակ՝ 2017 թվականի մարտի 12-ին։ ԱՄՆ-ում ֆիլմը էկրան է բարձրացել 2017 թվականի հոկտեմբերի 20-ին, իսկ Ռուսաստանում՝ նույն թվականի նոյեմբերի 2-ին։

Կինոնկարը նկարահանվել է «Gunpowder & Sky» ընկերության կողմից։

## Սյուժե
Երկու բարձրդասարանցի ընկերուհի սպանություն են կատարում, որպեսզի հետաքրքրություն առաջացնեն իրենց՝ հանցագործությունների մասին պատմող բլոգի նկատմամբ։

## Դերերում

## Մրցանակներ
Ֆիլմը մի շարք կինոմրցանակների դափնեկիր է։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 ֆիլմեր
Կատեգորիա:Ամերիկյան բադի մուվի կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան սարսափ կատակերգություն ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Ֆիլմեր սոցիալական մեդիայի մասին
The quick brown fox jumps over the lazy dog

մինի|Արտահայտության շարվածքը՝ հայելային արտացոլանքով
**«The quick brown fox jumps over the lazy dog»**, անգլերեն ամբողջագիր արտահայտություն, որն իր մեջ պարունակում է անգլերենի այբուբենի բոլոր տառերը։  Ի սկզբանե այն օգտագործվել է գրամեքենաների և հեռահաղորդագրությունների աշխատանքային ունակությունները ստուգելու համար, բայց այժմ հիմնականում օգտագործվում է տառատեսակների արտացոլման նպատակով  և համակարգչային ստեղնաշարերի ստուգման համար։

Հայերեն այն բառացի թարգմանվում է. «***Խորամանկ գորշ աղվեսը ցատկում է ծույլ շան վրայով***»։

## Պատմություն
Որքանով հայտնի է առաջին անգամ այս արտահայտությունը հայտնվել է «*The Michigan School Moderator»* ամսագրում՝ ուղղված ուսուցիչներին։ 1885 թվականի մարտի 14-ին թողարկվեց մի հոդված՝ «Հետաքրքիր նշումներ» վերնագրով, որի մեջ էլ հենց խոսվում է այդ «խորաման աղվեսի» մասին։ Ճիշտ է այդ ժամանակ արտահայտությունը սկսվում էր «A» մասնիկով, միայն ավելի ուշ այն ստացավ այժմյան «The» մասնիկը։ Շուտով այդ արտահայտությունը սկսեց հայտնվել Լինդի Բրոնսոնի *Illustrative Shorthand* (1888), *How to Become Expert in Typewriting: A Complete Instructor Designed Especially for the Remington Typewriter* (1890), *Typewriting Instructor and Stenographer's Hand-book* (1892) սղագրություններում։  
[մինի|Արտահայտությունը տարբեր տառատեսակներով։ [OpenOffice|OpenOffice.org Writer]]
1903 թվականին այդ արտահայտության հեշտ հիշման մասին նշել է «*Pitman's Phonetic Journal»-ը։* *«The quick brown fox jumps over the lazy dog»* օգտագործվել է 1908 թվականին Ռոբերտ Բեյդըն Փաուելի «Սկաուտինգ տղաների համար» (1908) սկաուտական շարժմանը նվիրված գրքում։ 1963 թվականին Վաշինգտոն-Մոսկվա թեժ գծով փոխանցված առաջին նամակը եղել է սա՝ «*THE QUICK BROWN FOX JUMPED OVER THE LAZY DOG'S BACK 1234567890»:* ԽՍՀՄ կողմը չհասկանալով, թե ինչ է այն նշանակում, ամերիկացի կոլեգաներին հարցրեց, թե ի՞նչ է նշանակում այս անիմաստ նախադասությունը։

«*The quick brown fox jumps over the lazy dog»*  արտահայտությունը օգտագործվում է գաղտնագրություններում, որպես ստանդարտ թեստ ծածկագրման համակարգերի և ծածկագրաալգորիթմների համար։ Microsoft Office 2003, Microsoft Office 2007, Microsoft Word և PowerPoint 2007 ծրագրերում կան  հատուկ հրամաններ այս արտահայտության արագ հավաքման համար։

## Ծանոթագրություններ

## Արտաքին հղումներ
* Порядок и связь слов в английском предложении   на сайте ''studyenglishnow.ru

Կատեգորիա:Անգլերեն արտահայտություններ